Ɔmanpanyin Nana Addo Dankwa Akufo Addo gudo robɔ n’aprɔw wɔ Asantseman mu.  Ɔhyɛɛ dɛm aprɔwbɔ yi ase wɔ Ɔbɛsɛ 16, 2022.  Nkan no, nna nkyɛ Ɔmanpanyin na no dɔm reba anaa ba Asantseman mu a,  mbrɛ wosi huahua hɔn na wɔbɔ gye hɔn do no afe dze annyɛ dɛm koraa.
Wɔ Ghana ha no,  Obiara nyim dɛ ,NPP aban no hɔn ekyir dompe anaa ngyina anan nye Kumase ahenkurow yi naaso afe dze ndzɛmba enyi adan koraa.  Ber a Ɔmanpanyin na no dɔm hɔn ahɛn nyaa dur Adum akwanhyiae hɔ ara pɛ na eguadzifo a wogyinagyina kwan no ho no hyɛɛ ase dɛ woruhurow ɔmanpanyin na no dɔm.
Dɛ mbrɛ yeehuu no wɔ mfonyin ɔnye sene ahorow a oridzi ehim wɔ abaɛfor ntsentan do no,  nyimpa binom kyerɛɛ hɔn adwen wɔ siantsir a dɔm no huroow Ɔmanpanyin na no dɔm ho.  Binom daa hɔn ayawdzi edzi wɔ mbrɛ siesieara ɔman ne gyinabew tse ho.  Binom so kasaa faa mbrɛ fangow na ndzɛmba bo esi akɔ sor ho na mbrɛ Ghana sidi no esi rokɔ famu ho.
Adapɛn ebiasa ntamu ara nyi na dɔm binom nso huroow Ɔmanpanyin wɔ independence square.  Asɛm yi dzi ka.
